Súradnice: 48°08′34″S 17°07′00″V﻿ / ﻿48,142751°S 17,116774°V﻿ / 48.142751; 17.116774

Sídlo na Sienkiewiczovej 4 v Bratislave
**Strana zelených** (skratka **SZ**), medzi rokmi 1991-2006 **Strana zelených na Slovensku**, skratka *SZS*, je environmentálne orientovaná politická strana pôsobiaca na Slovensku. V roku 1990 sa ako súčasť československej Strany zelených dostala do Slovenskej národnej rady. Od volieb do Európskeho parlamentu v roku 2014 je politicky neaktívna.

Vedenie strany
--------------

Predsedom strany od roku 2014 je Pavel Petrík.

Vedenie strany zvolené na sneme 11. októbra 2008:

* Peter Pilinský – predseda
* Ivan Hirländer – prvý podpredseda
* *predsedníctvo*: Martin Jóna, Róbert Beňo, Jana Budáčová, Miroslav Král, Norbert Lojko, Diana Chladeková a Martin Stolár
* Róbert Beňo po odchode zo strany v roku 2009 bol nahradený Petrom Nováčikom

História
--------

### Súčasť federálnej Strany zelených (1990-1991)

Strana zelených vychádza ideovo aj organizačne zo Strany zelených, ktorá bola založená ako prvá „zelená" strana v postkomunistických krajinách (vtedy fungujúca na území celého Česko-Slovenska). Väčšinu vtedajších členov tvorili aktivisti SZOPK. Strana bola formálne založená 9. decembra 1989, zaregistrovaná bola 3. februára 1990 a ustanovujúci snem sa konal 17. februára 1990 v Brne. Na sneme boli zriadené tri vetvy (česká, moravskosliezska a slovenská), neskôr bola vytvorená aj vetva pražská. Prvý zjazd slovenskej vetvy Strany zelených sa konal vo februári 1990 v Banskej Bystrici a prvým zvoleným predsedom bol Juraj Mesík.

V roku 1990 slovenská vetva Strany zelených kandidovala samostatne a dosiahla 3,49 %, čo znamenalo zisk šiestich poslaneckých mandátov v Slovenskej národnej rade z celkového počtu 150. V roku 1990 získala strana celkovo v Česko-Slovensku 452 poslaneckých mandátov a 54 pozícií starostov v miestnych a mestských zastupiteľstvách. 

### Strana zelených na Slovensku (1991-2006)

Slovenská vetva Strany zelených sa ale postupne osamostatňovala a 21. októbra 1991 bola samostatne zaregistrovaná na Ministerstve vnútra pod názvom Strana zelených na Slovensku (SZS). Súčasný názov (Strana zelených) používa od februára 2006.

Počas obdobia 1991-1992 bol predsedom SZS Peter Szabó. 15. februára 1992 sa zo strany odštiepilo krídlo, ktoré nesúhlasilo s rozdelením Československa a vystupovalo ako samostatná Strana zelených, známe aj ako Zelená liga. Toto krídlo sa neskôr zlúčilo s pravicovou Demokratickou stranou, a SZS potom existovala ďalej samostatne.

Vo voľbách roku 1992 SZS získala 2,14 % v Slovenskej národnej rade a 2,62 % vo Federálnom zhromaždení ČSFR. Pred voľbami 1994 vystúpilo zo SZS niekoľko osôb, vrátane poslankyne Z. Lazarovej, a za pomoci HZDS vytvorili stranu Slovenská zelená alternatíva (SZA). Aktivisti zo SZS vo voľbách 1. októbra 1994 na spoločnej kandidátke so stranou Spoločná voľba (SV) dostali do parlamentu 2 poslancov.

Na 5. zjazde v roku 1992 bol za predsedu zvolený Jozef Pokorný. V roku 1994 sa SZS stala súčasťou prvej predvolebnej koalície politických strán. Ako súčasť ľavicovej koalície s Strana demokratickej ľavice (1990) a SDSS a Agrárnym hnutím, sa so ziskom 10,4 % voličov stala parlamentnou stranou. V regionálnych voľbách v roku 1994 získali zelení 206 poslaneckých mandátov a 11 mandátov starostu.

Hoci SZS spolupracovala v rokoch 94-98 s ľavicovou SV, nepovažovala sa za ľavicu. Vyhlasovala, že jej cieľom je zabezpečenie trvalo udržateľného života s prihliadnutím k sociálnym a ekologickým podmienkam Slovenska. Osou programu bol trvalo udržateľný rozvoj, dôraz na priamu demokraciu, samosprávu, úspory energie, sociálne ekologické trhové hospodárstvo, postupnú likvidáciu atómových elektrární, profesionalizáciu armády, šance pre ženy a zníženie nezamestnanosti.

Na 6. zjazde SZS 1995 bol potvrdený Jozef Pokorný v pozícii predsedu. V júni 1995 bola SZS prijatá do Európskej strany zelených (EGP) ako jej 28. riadny člen.

Na siedmom zjazde SZS v roku 1997 bolo zvolené nové predsedníctvo pod vedením Zdenky Tóthovej. Nové vedenie pripravilo podmienky pre vstup zelených do SDK, na základe ktorého prijali kandidáti zelených členstvo v tejto koalícii. Na základe toho zelení získali v roku 1998 4 poslanecké mandáty (L. Ambróš, A. Juriš, P. Prokopovič a J. Rusnák). Stali sa súčasťou tzv. zelenej platformy SDK. Neskôr J. Rusnák a P. Prokopovič opustili SZ a stali sa súčasťou novozaloženej strany SDKÚ. L. Ambróš sa stal predsedom Parlamentného výboru pre životné prostredie a A. Juriš predsedom Parlamentného výboru pre pôdohospodárstvo. Z. Tóthová prijala pozíciu štátnej tajomníčky Ministerstva životného prostredia. V roku 1998 získali zelení 12 mandátov starostov obcí a 127 mandátov v miestnych samosprávach.

Na 9. zjazde v roku 1999 bol za predsedu zvolený L. Ambróš a bolo umožnené dvojité členstvo členom zelenej frakcie SDK a tým aj ich návrat do materskej strany. 10. zjazd v januári 2002 zvolil nového predsedu – P. Petríka. SZ získala vo voľbách do NR SR v roku 2002 0,98 %, čo znamenalo 28 365 voličov. Zelení boli neúspešní aj v prvých voľbách do Vyšších územných celkov (VÚC), keď nezískali ani jeden mandát.

### Strana zelených (2006-súčasnosť)

V parlamentných voľbách v roku 2006 podporili predstavitelia strany Slobodné fórum.
17. februára 2006 strana zmenila názov zo Strany zelených na Slovensku (SZS) na Stranu zelených (SZ) a odštiepilo sa od nej krídlo, ktoré znovuvytvorilo ako novú stranu Stranu zelenej alternatívy (SZA), ktorá od 26. 9. 2008 pôsobí pod názvom Strana zelených Slovenska (SZS) a na jej predsednícky post zasadol Martin Čulen. SZ nekandidovala do volieb do NR SR v roku 2006 samostatne, ale na kandidátke Slobodného fóra. Žiaden z jej kandidátov (tak, ako ani Slobodné fórum) sa do Národnej rady Slovenskej republiky (NR SR) nedostal.

Na 14. sneme v novembri 2008 sa stal novým predsedom Peter Pilinský. Strana sa prvýkrát zúčastnila volieb do Európskeho parlamentu (EP) v roku 2009 s programom Zelená šanca pre našu Európu. Kandidátka, na čele so študentkou Janou Budáčovou, bola zložená z občianskych aktivistov a získala 2,11 % a žiadne kreslo v EP.

Vo voľbách do NR SR v roku 2010 strana kandidovala na listine SDĽ a Únie – strany pre Slovensko.

Pred predčasnými parlamentnými voľbami do NR SR v marci 2012 nastal medzi „zelenými" rozruch, keď sa na kandidátnej listine objavila nová strana Zelení. Išlo ale o stranu, ktorá nemala s ekológiou nič spoločné. Ďalšia strana, s ktorými sa SZ niekedy zamieňa, je, okrem Strany zelených Slovenska, strana Zelení-Strana národnej prosperity, ktorá ale tiež nie je „zelená".

Pri voľbách do Európskeho parlamentu v roku 2014 kandidát Strany zelených Michal Kocmunda podporil celoeurópsku občiansku iniciatívu StopVivisection. V tom istom roku v komunálnych voľbách si SZ udržala svoje poslanecké mandáty a niekoľko desiatok starostov.

Volebné výsledky
----------------

Výsledky volieb do Národnej rady SR (do r. 1993 Slovenskej národnej rady), v ktorých sa zúčastnila strana Strana zelených.

| Rok volieb | Voľby do | počet hlasov | počet hlasov % | počet mandátov | umiestnenie | parlamentné postavenie |
| --- | --- | --- | --- | --- | --- | --- |
| 1990 | Slovenská národná rada | 117 871 | 3,48 % | 6 | 7. miesto | opozícia |
| 1992 | Slovenská národná rada | 33 372 | 2,14 % | 0 | 11. miesto | neúčasť v parlamente |
| 1994 1 | Národná rada SR | 299 496 | 10,41 % | 18 | 2. miesto | opozícia |
| *1998* 2 | *Národná rada SR* | *884 497* | *26,33 %* | *42* | *2. miesto* | *koalícia SDK, SDĽ, SMK a SOP* |
| 2002 | Národná rada SR | 28 365 | 0,98 % | 0 | 13. miesto | neúčasť v parlamente |
| 2006 3 | Národná rada SR | nezúčastnili sa | - | - | - | neúčasť v parlamente |
| 2010 4 | Národná rada SR | nezúčastnili sa | - | - | - | neúčasť v parlamente |
| 2012 | Národná rada SR | 10 832 | 0,42 % | 0 | 16. miesto | neúčasť v parlamente |
| 2016 | Národná rada SR | nezúčastnili sa | - | - | - | neúčasť v parlamente |

1 Strana sa zúčastnila volieb v štvorkoalícii Spoločná voľba, ktorú tvorili strany Strana demokratickej ľavice, Sociálnodemokratická strana Slovenska a Hnutie poľnohospodárov Slovenskej republiky a Strana zelených na Slovensku.

2 Strana podporovala kandidátku Slovenskej demokratickej koalície, na ktorej kandidovali niektorí bývalí členovia strany, ktorí formálne vstúpili do SDK; SDK vzniklo tesne pred voľbami spojením strán Demokratická únia, Kresťanskodemokratické hnutie, Demokratická strana, Sociálnodemokratická strana Slovenska a Stranou zelených na Slovensku (DÚ+KDH+DS+SDSS+SZ).

3 Strana oficiálne podporila kandidátku Slobodného fóra, niektorí členovia strany sa zúčastnili volieb práve na kandidátke SF, lenže ono sa do parlamentu nedostalo.

4 Členovia strana kandidovali na kandidátnych listinách SDĽ a Únie – strany pre Slovensko. Ani jedna z týchto strán sa do parlamentu nedostala.

Výsledky volieb do Európskeho parlamentu, v ktorých sa zúčastnila Strana zelených.

| Rok volieb | Voľby do | počet hlasov | počet hlasov % | počet mandátov | umiestnenie | parlamentné postavenie |
| --- | --- | --- | --- | --- | --- | --- |
| 2004 | Európsky parlament | nezúčastnili sa | - | - | - | neúčasť v parlamente |
| 2009 | Európsky parlament | 17 482 | 2,11 % | 0 | 8. miesto | neúčasť v parlamente |
| 2014 | Európsky parlament | 2 623 | 0,46 % | 0 | 22. miesto | neúčasť v parlamente |
| 2019 | Európsky parlament | nezúčastnili sa | - | - | - | neúčasť v parlamente |

Volebné preferencie
-------------------

Volebné preferencie strany v percentách podľa Štatistického úradu SR do marca 2009. Od apríla 2009 preferencie podľa agentúry Focus. *(pozn. referencie podľa agentúry Median SK – júl 2009).*

Hrubo vyznačené preferencie znamenajú prekročenie hranice 5 % potrebnej na vstup do parlamentu. 

| Rok | I | II | III | IV | V | VI | VII | VIII | IX | X | XI | XII |
| --- | --- | --- | --- | --- | --- | --- | --- | --- | --- | --- | --- | --- |
| **2009** | - | 1,0 | 1,8 | 1,2 | 1,9 | 1,7 | 1,0 | 2,4 | 1,1 | 2,0 | 1,6 | 1,4 |
| **2010** | 0,6 | 1,0 | 0,8 |. |. |. |. |. |. |. |. | 1,3 |
| **2011** |. |. |. |. |. |. |. |. |. |. |. |. |
| **2012** |. |. |. |. |. |. |. |. |. |. |. |. |
| **2013** | 1,2 | 1,1 | 1,7 | 1,4 | 0,8 |. |. |. | 1,4 | 0,9 |. |. |

Politici Strany zelených
------------------------

Články o politikoch SZ sú uvedené v kategórii Politici SZ.

### Predsedovia SZ

* 1990 – 1991 Juraj Mesík
* 1991 – 1992 Peter Sabo
* 1992 – 1997 Jozef Pokorný
* 1997 – 1999 Zdenka Tóthová
* 1999 – 2002 Ladislav Ambróš
* 2002 – 2008 Pavel Petrík
* 2008 - 2014 Peter Pilinský
* od 2014 Pavel Petrík

Prehľad zelených strán na Slovensku
-----------------------------------

|  |  |
| --- | --- |
|  | Aktívnapolitická strana |
|  | Politickástrana v likvidácii |
|  | Vznik SR |
|  | Voľby do NR SR |
|  | Voľby do EP |

Zkompilování vstupu EasyTimeline se nezdařilo:

EasyTimeline 1.90  

  

Timeline generation failed: 2 errors found  

Line 34: from:10/21/1991 till:02/02/2024 color:Active text:"Strana zelených"  

  

- Plotdata attribute 'till' invalid.  


```
 Date '02/02/2024' not within range as specified by command Period.  

```

  

  

Line 38: from:08/21/2006 till:02/02/2024 color:Active text:"Strana zelených Slovenska"  

  

- Plotdata attribute 'till' invalid.  


```
 Date '02/02/2024' not within range as specified by command Period.  

```

Referencie
----------

1. ↑   *Výpis z registra politických strán a politických hnutí - Strana zelených* [online]. Ministerstvo vnútra Slovenskej republiky, [cit. 2019-07-12]. Dostupné online.
2. ↑   *Archivovaná kópia* [online]. [Cit. 2015-07-21]. Dostupné online. Archivované 2015-07-22 z originálu.
3. ↑   *Archivovaná kópia* [online]. [Cit. 2015-07-21]. Dostupné online. Archivované 2015-08-14 z originálu.
4. ↑
5. ↑   *Archivovaná kópia* [online]. [Cit. 2015-07-21]. Dostupné online. Archivované 2016-01-06 z originálu.
6. ↑   *Archivovaná kópia* [online]. [Cit. 2015-07-21]. Dostupné online. Archivované 2015-07-22 z originálu.
7. ↑
8. ↑   *Archivovaná kópia* [online]. [Cit. 2015-07-21]. Dostupné online. Archivované 2015-09-24 z originálu.

Externé odkazy
--------------

* oficiálna stránka strany Archivované 2016-03-04 na Wayback Machine
* Archivované 2015-07-22 na Wayback Machine SZ KZ Nitra
* SZ v registri strán MV SR

| * z
* d
* u
Politické strany a hnutia na Slovensku |
| --- |
| Parlamentné strany | 
* HLAS – sociálna demokracia
* Kresťanská únia
* KDH
* Progresívne Slovensko
* SaS
* SNS
* SLOVENSKO
* SMER – SD
* ZA ĽUDÍ
* ŽIVOT

 |
| Mimoparlamentné strany | 
* 7 STATOČNÝCH je CESTA
* ApS
* Demokrati
* Demokrati Slovenska
* DS
* DOMOV-NS
* JABLKO
* KARMA
* KSS
* Košická strana
* ĽS Naše Slovensko
* Maďarské fórum
* MES
* MOST – HÍD 2023
* MySlovensko
* NK/NEKA
* NOVA
* OKS
* ODS – Občianski demokrati Slovenska
* Piráti
* PSN
* PRINCÍP
* REPUBLIKA
* SDKÚ – DS
* SIM
* Skúsme to inak
* Slovenská ľudová strana (SĽS)
* Slovenské Hnutie Obrody
* Slovenský PATRIOT
* SLOVEXIT
* SME RODINA
* Socialisti.sk
* SOM SLOVENSKO
* SOSK
* SPOLOČNE OBČANIA SLOVENSKA
* SPRAVODLIVOSŤ
* STAROSTOVIA A NEZÁVISLÍ KANDIDÁTI
* STRANA MODERNÉHO SLOVENSKA (SMS)
* SRK
* SRDCE vlastenci a dôchodcovia – SNJ
* SZÖVETSÉG – ALIANCIA
* Team Bratislava
* Tím Kraj Nitra
* TÍM RUŽINOV
* ÚSVIT
* Vlastenecký blok
* Zmena zdola, DÚ

 |
| Zaniknuté strany | 
* ADS
* ANO
* APR
* AZEN
* DS
* DÚ
* DÚS
* DOBRÁ VOĽBA (DV)
* DOMA DOBRE
* EDS
* HPSR
* ĽS-HZDS
* HZDS
* IDEA
* JS
* KSS ’91
* KDS
* Kresťanskí demokrati
* Mladí ľudia
* MOS
* MS
* MÁME TOHO DOSŤ !
* MOST – HÍD
* NAJ
* NDS
* NAS
* ND
* OK
* OL
* PATRIOTI
* PSNS
* PRÁVO A SPRAVODLIVOSŤ
* PD
* RIS
* RSS
* SDK
* SKS
* Slovenská liga
* SMK-MKP
* SNJ
* SLNKO
* SLOVENSKO DO TOHO !
* SP
* SP-NS
* SDA
* SDSS
* Spolužitie
* SDĽ (1990)
* SDĽ (2005)
* SOP
* SRÚS
* STS
* SZ
* SZS
* SZSZO
* TIP
* ŠANCA
* VLASŤ
* ZRS
* ZV
* Z-SNP
* ZKS

 |
| *Aktualizované k 19. decembru 2023. Medzi súčasné strany nie sú zahrnuté strany v likvidácii. Obsahuje len strany pôsobiace na Slovensku po 1. januári 1993.***^1**  Strany so zastúpením medzi nezaradenými poslancami |

| * z
* d
* u
Strany zelených |
| --- |
| Afrika | 
* Benin
* Burkina Faso
* Guinea
* Guinea-Bissau
* Côte d'Ivoire
* Južná Afrika
* Kamerun
* Keňa
* Mali
* Maurícius
* Maroko
* Niger
* Nigéria
* Senegal
* Somálsko

 |
| Amerika | 
* Brazília
* Čile
* Dominikánska republika
* Kanada
* Kolumbia
* Mexiko
* Nikaragua
* Peru
* *Svätý Vincent a Grenadíny*
* USA

 |
| Ázia-Pacifik | 
* Austrália
* *Irán*
* *Izrael*
* Japonsko
* Mongolsko
* Nová Kaledónia
* Nový Zéland
* Nepál
* Papua - Nová Guinea
* Pakistan
* *Filipíny*
* Polynézia
* Kórejská republika
* Srí Lanka
* Taiwan
* Vanuatu

 |
| Európa(*EGP*, *FYEG*) | 
* *Albánsko*
* Bulharsko
* Cyprus
* Česko
* Dánsko
* Estónsko
* Flámsko
* Fínsko
* Francúzsko
* Grécko
* Gruzínsko
* Holandsko (Zelení)
* Zelená ľavica (Holandsko)
* Írsko
* *Island*
* Lotyšsko
* Luxembursko
* Maďarsko
* Malta
* *Moldavsko*
* Nemecko (Aliancia '90/Zelení)
* *Nemecko (ÖDP)*
* Nórsko
* Poľsko
* Portugalsko
* Rakúsko
* Rumunsko
* Rusko
* Spojené kráľovstvo (Anglicko a Wales)
* Spojené kráľovstvo (Škótsko)
* *Spojené kráľovstvo (Severné Írsko)*
* *Srbsko a Čierna hora*
* Slovensko
* Španielsko (Confederación de Los Verdes)
* *Španielsko (Federación de Los Verdes - Izquierda Verde)*
* Švédsko
* Švajčiarsko
* Taliansko
* Ukrajina
* Valónsko a Brusel

 |
| *Kurzíva* značí pozorovateľov alebo nečlenov Globálnych zelených. |